Uzaytirilgan to‘lov-kontrakt muddati OTMning bakalavr, magistratura talabalari, kollej va texnikum o‘quvchilari uchun amal qiladi. Foto: Kun.uz 2021/2022 o‘quv yilida oliy va professional ta’lim muassasalari talaba va o‘quvchilar o‘qishi uchun kontrakt miqdorini to‘lashning so‘nggi muddati 2022 yilning 1 aprel sanasi etib belgilandi, deb xabar qildi Oliy va o‘rta maxsus ta’lim vazirligi. Ushbu muddat: to‘lov-kontrakt asosida talabalikka (magistratura, bakalavr) tavsiya etilganlar;   to‘lov-kontrakt asosida professional ta’lim muassasalari (texnikum, kollej)ga o‘quvchilikka tavsiya etilganlar;   tabaqalashtirilgan to‘lov-kontrakt asosida talabalikka tavsiya etilganlar;   o‘qishi ko‘chirilgan (ko‘chirib tiklangan) va qayta tiklangan talabalar uchun amal qiladi. Bungacha kontrakt to‘lash muddati 1 martga qadar uzaytirilgan edi.